גבול מצרים – רצועת עזה

רצועת עזה
גבול מצרים – רצועת עזה הוא גבול באורך 12 קילומטרים בין רצועת עזה למצרים. ישנו אזור חיץ לאורך הגבול שאורכו כ-14 ק"מ.

מעבר רפיח הוא נקודת המעבר היחידה בין מצרים לרצועת עזה. הוא ממוקם על הגבול הבינלאומי שאושר בהסכם השלום בין מצרים לישראל משנת 1979. במעבר רפיח מאושר מעבר אנשים לבד. מעבר סחורות חייב להתבצע במעבר כרם שלום שבשליטת ישראל.

== רקע ==
ב-1 באוקטובר 1906 הוסכם קו הגבול בין ארץ ישראל בשלטון העות'מאני לבין מצרים שנשלטה אז על ידי הבריטים, בין טאבה לרפיח. עם תום מלחמת העולם הראשונה עבר ארץ ישראל לשלטון המנדט הבריטי, והגבול נשמר כדי לשלוט בתנועת הבדואים המקומיים. בשנת 1948 נכבשה עזה על ידי מצרים. כתוצאה מכך, היה הגבול בין רצועת עזה למצרים עצמה לגבול מינהלי בלבד וללא ביקורת גבולות. ב-1967 במהלך מלחמת ששת הימים נכבשו חצי האי סיני ורצועת עזה ועברו מידי מצרים לישראל.<ref></ref><ref></ref>

ב-1979 נחתם הסכם שלום בין ישראל ומצרים שהחזיר את חצי האי סיני, הגובל ברצועת עזה, לשליטה מצרית. כחלק מאותו הסכם, הוקמה אזור חיץ בין רצועת עזה למצרים ברוחב 100 מטר, הידוע בשם ציר פילדלפי.<ref name="Slate"></ref> בהסכם השלום, גבול עזה-מצרים שהוקם מחדש עבר דרך העיר רפיח. כשישראל נסוגה מסיני ב-1982, חולקה רפיח לחלקים מצריים ופלסטינים, תוך פיצול משפחות, שהופרדו על ידי מחסומי תיל.<ref>[https://web.archive.org/web/20051022004151/http://weekly.ahram.org.eg/2005/761/re1.htm "Cinderella in Rafah"]. Al-Ahram, Issue No. 761, 22–28 September 2005</ref>

== ציר פילדלפי ==

מנהרת הברחה ברפיח, 2009
ציר פילדלפי הוא רצועת חיץ בין רצועת עזה למצרים, שהוקמה עם העברת סיני מישראל למצרים ב-1982 בעקבות הסכם השלום בין ישראל למצרים, והייתה בשליטה ביטחונית ישראלית גם לאחר הסכמי אוסלו, עד ספטמבר 2005.

הקמת הציר והגדר לאורכו החלה בינואר 1982. עם תחילת העבודות, העלה שר הביטחון אריאל שרון הצעה של הרגע האחרון, לחילופי שטחים בין ישראל למצרים כך ששכונת קנדה תישאר בצד הישראלי. בהסכם השלום נקבע שתושבי השכונה יעברו לצד הישראלי לשכונה חדשה ב"תל סולטאן" בצפון מערב רפיח. עבודות ההקמה נמשכו עד אפריל 1983, במהלכן פונו ונהרסו 330 בתים, נוצרה רצועה ברוחב 40 מטר, נבנתה גדר מערכת אלקטרונית והוקם מעבר רפיח שסביבו ארבע גדרות.

במהלך האינתיפאדה השנייה השקיע צה"ל מאמצים בניסיון לחשוף את המנהרות מתחת לציר, אך הצלחתו הייתה מוגבלת. ציר פילדלפי הפך לזירת קרב שבה ירו מחבלים פלסטינים מאות טילים ורקטות נ"ט, הפעילו מאות מטענים וביצעו אלפי אירועי ירי לעבר כוחות ומוצבי צה"ל בציר. בתגובה ולשם הרתעה, הרס צה"ל מאות בתים לאורך הציר, הקים שני מוצבים חדשים לאורכו ובקטע מסוים אף בנה חומת ברזל בגובה 10 מטר שנודעה בשם "קיר השיגומים". מטרת החומה הייתה להגן על החיילים השומרים על הציר וכן למנוע חפירת מנהרות בעומק של עד 20 מטרים.

באסון הנגמ"שים, אחד האירועים הקשים במסגרת הלחימה בציר, נפגע נגמ"ש של צה"ל שנסע בציר ועסק באיתור מנהרות, ונהרגו חמישה חיילים. בתגובה פתח צה"ל במבצע קשת בענן למלחמה בתשתית הטרור של רפיח. במבצע נהרגו בצד הפלסטיני 41 מחבלים ו-12 אזרחים, אותרו שלוש מנהרות ונהרסו 56 בתים.

ב-12 בדצמבר 2004 הושמד כליל המוצב הצפוני אשר חצץ בין מעבר רפיח לשטח הרשות הפלסטינית (JVT) באמצעות מנהרת תופת שחפרו מחבלים פלסטינים. חמישה חיילים מגדוד הסיור הבדואי נהרגו באירוע. מאז ירדה כמות תקריות האש באזור, אם כי אירעו מספר פיגועים כנגד חיילים ואזרחים שעבדו על תחזוקת מערכת ההגנה על הציר.

תוכנית צבאית לחפירת חפיר לאורך הגבול בוטלה ב-2005 לאחר שהתברר כי היא תידחה ככל הנראה על ידי היועץ המשפטי לממשלה, מני מזוז, משום שנדרשה להרוס 3,000 בתים נוספים ברפיח.<ref name="ynet_new_barrier">[http://www.ynetnews.com/articles/0,7340,L-3072620,00.html "Army building new Gaza barrier"]. ynet, 14 May 2005</ref> <ref>[http://usatoday30.usatoday.com/news/world/2005-03-02-mideast-weapons_x.htm "Israel changes anti-smuggling tactics"]. Associated Press. USA Today, 2 March 2005</ref> במקום זאת, החל צה"ל בבניית חומת בטון בגובה 7–9 מטר (כ-20–30 רגל) לאורך הגבול ברצועת אבטחה ברוחב 60–100 מטר (כ-200–300 רגל), המצוידת בחיישנים אלקטרוניים ובטון תת-קרקעי ומחסומים למניעת חפירת מנהרות.<ref name="ynet_new_barrier" />

== גדר ההפרדה בין מצרים לרצועת עזה ==

בדצמבר 2009 החלה מצרים, בסיוע ארצות הברית, בבניית גדר ההפרדה בין מצרים לרצועת עזה לאורך גבול עזה, המורכבת מקיר פלדה.<ref></ref>

באוקטובר 2014 הודיעה מצרים כי היא מתכננת להרחיב את אזור החיץ בין עזה למצרים, בעקבות מתקפת טרור מעזה שבה נהרגו 31 חיילים מצרים.<ref name="evac">[http://www.jpost.com/Middle-East/Egypt-begins-Gaza-border-evacuation-to-create-security-buffer-380182 Egypt begins Gaza border evacuation to create security buffer] - Retrieved 29 October 2014</ref> החיץ נוצר "במהלך שנועד לעצור את המעבר של כלי נשק וחמושים דרך מנהרות הברחה חוצות גבולות, אך גם על מנת להפעיל לחץ רב יותר על חמאס".<ref></ref>

הרשויות המצריות הורו לתושבים המתגוררים לאורך הגבול המזרחי של המדינה לפנות את בתיהם לפני הריסתם. אזור החיץ היה אמור לכלול תעלות מלאות במים כדי לסכל חפירת מנהרות. רוחבו היה אמור להיות 500 מטרים ולהימשך לאורך הגבול באורך 13 ק"מ.<ref>[http://www.aljazeera.com/news/middleeast/2014/10/egypt-clear-residents-from-gaza-border-2014102941345405677.html "Egypt to clear residents from Gaza border"]. Al Jazeera, 29 October 2014</ref> בעקבות הודעתו של ראש ממשלת מצרים, אבראהים מחלב, כי כל התושבים שלא יסכימו לעבור יסולקו בכוח מבתיהם, עזבו תושבים רבים את האזור.<ref>[https://www.reuters.com/article/us-egypt-sinai-buffer-idUSKBN0II1Q320141029?feedType=RSS&feedName=worldNews "Egypt clears Gaza border area to create security buffer"]. Reuters, 29 October 2014</ref> ב-17 בנובמבר 2014 הודיעה מצרים כי אזור החיץ יוכפל לקילומטר אחד, בשל המנהרות הארוכות מהצפוי שהתגלו.<ref>[http://www.jpost.com/Middle-East/Egypt-to-expand-buffer-zone-with-Gaza-after-longer-tunnels-found-382041 "Egypt to expand buffer zone with Gaza after longer tunnels found"] - Retrieved 17 November 2014</ref>

יו"ר הרשות הפלסטינית אבו מאזן הסכים עם המבצע, וטען שמנהרות ההברחה מתחת לגבול יצרו אלפי מיליונרים, ושימשו להברחת נשק, סמים, כסף מזומן וציוד לזיוף מסמכים. אבו מאזן המליץ על איטום או הרס של המנהרות, באמצעות הצפתן במי ים ולאחר מכן ענישה של בעלי הבתים שבהם נמצאו כניסות למנהרות, באמצעות הריסת אותם בתים.<ref name="haaretz_abbas">[https://www.haaretz.com/news/middle-east/.premium-1.629397 Abbas: Egypt Right to Create Buffer Zone on Gaza Border] . Jack Khoury, Haaretz, 1 December 2014 (premium).<br /><br />"Abbas believed the destruction of the tunnels was the best solution. The Palestinian president said he had recommended previously the sealing or destruction of the tunnels by flooding them and then punishing the owners of the homes that contained entrances to the tunnels, including demolishing their homes."</ref><ref name="memo_tunnels_flooded">[https://www.middleeastmonitor.com/news/africa/21303-sisi-says-gaza-tunnels-flooded-in-coordination-with-pa Sisi says Gaza tunnels flooded in coordination with PA] . Middle East Monitor, 28 September 2015</ref>

ב-8 בינואר 2015 הרסו המצרים כ-1,220 בתים,<ref>[http://www.foxnews.com/world/2015/01/08/egyptian-military-doubling-buffer-zone-with-gaza-demolishing-nearly-1220-more/ "Egyptian military doubling buffer zone with Gaza, demolishing nearly 1,220 more homes"]. Associated Press, Fox News, 8 January 2015</ref> תוך השמדת יותר מ-1,600 מנהרות.<ref></ref> חלק מהמנהרות שהתגלו היו באורך של יותר מקילומטר אחד, והכילו מערכות תאורה, אוורור וטלפונייה.<ref>[http://www.jpost.com/Middle-East/First-phase-of-Egypt-Gaza-buffer-zone-to-cost-70-million-385826 First phase of Egypt-Gaza buffer zone to cost $70 million]</ref> בפברואר 2015, בתגובה לפעילות המצרית, ערף דאעש את ראשם של עשרה גברים שלטענתם ריגלו עבור המוסד והצבא המצרי.<ref>[http://www.jpost.com/Arab-Israeli-Conflict/Sinai-terrorists-linked-with-ISIS-decapitate-10-alleged-Israeli-spies-390574 Sinai terrorists linked with ISIS decapitate 10 alleged Israeli spies]</ref> ביוני 2015 השלימה מצרים את חפירת התעלה במעבר רפיח, ברוחב של 20 מטר ובעומק של 10 מטר. היא ממוקמת שני קילומטרים מהגבול עם עזה מחוץ לעיר רפיח ומהווה חלק מאזור החיץ המוגדל.<ref>[https://www.maannews.com/Content.aspx?id=766085 "Egypt builds trench along Gaza border to prevent smuggling"]. Ma'an News Agency, 22 June 2015</ref><ref>[http://www.timesofisrael.com/liveblog_entry/egypt-reportedly-completes-rafah-border-ditch/ Egypt reportedly completes Rafah border ditch]</ref> ב-11 בספטמבר 2015 החל צבא מצרים להזרים מים מהים התיכון למנהרות. לדברי נשיא מצרים עבד אל-פתאח א-סיסי, הצפה של המנהרות בוצעה בתיאום עם הרשות הפלסטינית. מספר פלגים פלסטיניים גינו את הצפת הגבול במי ים, משום שהיא מהווה איום חמור על הסביבה ומי התהום.<ref></ref>

== מעבר רפיח ==
שער סלאח א-דין ב[[רפיח<ref name="hrw_map2">[https://www.hrw.org/reports/2004/rafah1004/5.htm Razing Rafah], Map 2: Rafah Features. HRW, October 2004</ref>]]
מעבר רפיח הוא נקודת המעבר היחידה בין מצרים לרצועת עזה. הוא שוכן על הגבול הבינלאומי שאושר על ידי הסכם השלום בין מצרים לישראל משנת 1979 והנסיגה הישראלית מחצי האי סיני ב-1982. מעבר רפיח יכול לשמש רק למעבר אנשים. כל תנועת הסחורות חייבת להתבצע במעבר כרם שלום בגבול ישראל – רצועת עזה.

== ראו גם ==
* גדר ההפרדה בין מצרים לרצועת עזה
* גדר המערכת סביב רצועת עזה
* מעבר כרם שלום

== ביאורים ==

== הערות שוליים ==

קטגוריה:מצרים: גבולות
קטגוריה:גבול מצרים – רצועת עזה